ກຳລັງ ຢູເຄຣນ ເຂົ້າຍຶດເອົາ ເມືອງທ່າ Mariupol ຄືນ (ສະໄລດ໌)
ກຳລັງທະຫານຢູເຄຣນ ເຂົ້າຄວບຄຸມ ເມືອງທ່າ Mariupol ຄືນ ແລ້ວກໍຊັກ​ທຸງ​ຊາດ ຂອງ​ຢູເຄຣນ ຂຶ້ນທີ່ໂຮງ​ການ​ເມືອງ ​ໃນ​ວັນ​ສຸກ​ມື້​ນີ້.
ກຳລັງຮັກສາຄວາມປອດໄພຂອງຢູເຄຣນ ໄດ້ເຂົ້າຄວບຄຸມ ເມືອງ Mariupol ຄືນອີກ ຊຶ່ງເປັນເມືອງທ່າເຮືອ ຢູ່ໃນຂົງ ເຂດ Donetsk ທີ່ໄດ້ມີການປ່ຽນມືກັນ ມາຫຼາຍເທື່ອແລ້ວ ລັດຖະມົນຕີກະຊວງພາຍໃນ ທ່ານ Arsen Avakov ກ່າວ ວ່າ ກຳລັງທະຫານຢູເຄຣນໄດ້ຊັກທຸງຊາດຂອງປະເທດຂຶ້ນ ທີ່ໂຮງການເມືອງ ໃນວັນສຸກມື້ນີ້ ກ່ອນໜ້ານີ້ ທ່ານກ່າວວ່າ ກຳລັງຮັກສາຄວາມປອດໄພ ໄດ້ ອ້ອມເມືອງທີ່ພວກກະບົດຍຶດຄອງດັ່ງກ່າວໄວ້ແລ້ວ ພວກແບ່ງແຍກດິນແດນສະໜັບສະໜູນຣັດເຊຍໃນເມືອງ Mariupol ກ່າວວ່າ ສະມາ ຊິກ ຫ້າຄົນຂອງຕົນ ໄດ້ເສຍຊີວິດຈາກການສູ້ລົບກັນ ໃນວັນພະຫັດວານນີ້ ພວກແບ່ງແຍກດິນແດນ ໃນເມືອງ Donetsk ກ່າວວ່າ ລົດຕູ້ຄັນ ນຶ່ງທີ່ໃຊ້ໂດຍຫົວໜ້າກະບົດແບ່ງແຍກດິນແດນທ່ານ Denis Pushilin ໄດ້ລະເບີດຂື້ນ ຢູ່ກາງເມືອງ ເຮັດໃຫ້ອາລັກຂາຂອງທ່ານ ຢ່າງໜ້ອຍສາມຄົນໄດ້ຮັບບາດເຈັບ ພວກກະບົດກ່າວວ່າ ທ່ານ Pushilin ນຶ່ງໃນຈຳນວນຜູ້ນຳ ທີ່ປະກາດຕົນເອງເປັນ ສາທາລະນະລັດປະຊາຊົນ Donetsk ບໍ່ໄດ້ຢູ່ໃນລົດຕູ້ຄັນນັ້ນ ເວລາລົດລະເບີດຂື້ນຢູ່ ຕໍ່ໜ້າຕຶກ ບ່ອນທີ່ພວກແບ່ງແຍກດິນແດນ ຄວບຄຸມຢູ່ນັ້ນ ໃນວັນພະຫັດວານນີ້ເຊັ່ນດຽວກັນ ລັດຖະມົນຕີກະຊວງພາຍໃນ ທ່ານ Avakov ໄດ້ ກ່າວຫາຣັດເຊຍວ່າ ອະນຸຍາດໃຫ້ຂະບວນລົດຫຸ້ມເກາະ ຮວມທັງລົດຖັງທະຫານ ສາມຄັນຂ້າມເຂົ້າໄປໃນຢູເຄຣນທີ່ດ່ານຊາຍແດນແຫ່ງນຶ່ງ ທີ່ຄວບຄຸມໂດຍ ພວກແບ່ງ ແຍກດິນແດນ ໂຄສົກຄົນນຶ່ງ ຂອງປະທານາທິບໍດີ Petro Poroshenko ກ່າວວ່າ ຜູ້ນຳຢູເຄຣນ ໄດ້ ບອກປະທານາທິບໍດີຣັດເຊຍ ທ່ານ Vladimir Putin ວ່າ ລາຍງານການຂ້າມຊາຍ ແດນດັ່ງກ່າວນີ້ ແມ່ນ “ເປັນທີ່ຮັບເອົາບໍ່ໄດ້ ”